ફૂટબોલમાં રાષ્ટ્રીય સ્તરે મહત્ત્વ ધરાવતી સંતોષ ટ્રોફી રમી ચૂકેલા જયેશ કનોજીયા કહે છે, ‘ઓક્ટોબરમાં રાષ્ટ્રીય સ્તરે યેથ ઇન્ડિયન લીગ રમાવાની છે. તેમાં ગુજરાતની ટીમ તૈયાર કરવામાં વિદેશી મહિલા કોચના અનુભવનો લાભ મળશે. આ ઉપરાંત ગુજરાત ફૂટબોલ એસોસિયેશન પહેલી વાર ગુજરાત પ્રિમીયર લિગ રમાડી રહી છે. તેના કારણે પણ ગુજરાતના ફૂટબોલ ખેલાડીઓને પ્રોત્સાહન મળશે. થોડા સમય પહેલાં જ રાજકોટની ફૂટબોલ પ્લેયર વૈભવી જોષી અને કર્નવી કામદારે કટકમાં રમાયેલી સિનિયર વિમેન્સ નેશનલ ચેમ્યિનશીપમાં ભાગ લીધો હતો. વૈભવી જોષીએ ગુજરાતની ટીમની કેપ્ટનશિપ કરી હતી આમ રાજકોટ જેવા શહેરોમાંથી ફૂટબોલના સારા ખેલાડીઓ તૈયાર થઈ રહ્યા છે.